OpenLLM-France/wikimedia huggingface dataset:
# Virectaria

Virectaria és un gènere amb vuit espècies de plantes amb flors que pertany a la família de les rubiàcies.
És natiu d'Àfrica tropical.

## Taxonomia

Virectaria va ser descrita per Cornelis Eliza Bertus Bremekamp i publicat a Verhandelingen der Koninklijke Nederlandsche Akademie van Wetenschappen. Afdeeling Natuurkunde, Tweede Reeks ser. 2. 48(2): 21 (>obs. et adnot.<). 1952.

## Taxonomia

* Virectaria angustifolia (Hiern) Bremek. (1952).
* Virectaria belingana N.Hallé (1966).
* Virectaria herbacoursi N.Hallé (1966).
* Virectaria major (K.Schum.) Verdc. (1953).
* Virectaria multiflora (Sm.) Bremek. (1952).
* Virectaria procumbens (Sm.) Bremek. (1952).
* Virectaria salicoides (C.H.Wright) Bremek. (1952).
* Virectaria tenella J.B.Hall (1972).

## Referències

* ↑ Royal Botanic Garden
* ↑ Virectaria a PlantList/
* ↑ Virectaria a Trópicos
# Nissàcies

Nyssaceae era una petita família de plantes amb flors, arbres actualment inclosos en la família Cornaceae. Nyssaceae normalment incloïa els gèneres:
* Nyssa, els tupelos: amb unes 7-10 espècies de l'est d'Amèrica del Nord i Est d'Àsia a Sud-est d'Àsia
* Camptotheca, de la Xina
* Davidia, amb Davidia involucrata de la Xina
* Diplopanax: dues espècies del sud de la Xina i el Vietnam
* Mastixia: unes 19 espècies del sud-est d'Àsia
AEl gènere fòssil extint Mastixicarpum, molt similar a Diplopanax.
En alguns tractament, Davidia se separa en la seva pròpia família, les Davidiaceae. Diplopanax i Mastixia també de vegades se separen n la família Mastixiaceae. El APG III system inclou els gèneres de Nyssaceae dins Cornaceae.

## Referències

* 1 2 Angiosperm Phylogeny Group III «An update of the Angiosperm Phylogeny Group classification for the orders and families of flowering plants: APG III». Botanical Journal of the Linnean Society, 161, 2, 2009, pàg. 105–121. DOI: 10.1111/j.1095-8339.2009.00996.x.
* ↑ Averyanov, L. V. & Hiep, N. T. (2002). Diplopanax vietnamensis, a New Species of Nyssaceae from Vietnam – One More Living Representative of the Tertiary Flora of Eurasia. Novon 12: 433-436. Available online (pdf)
* 1 2 Fan, C. Z., and Xiang, Q. Y. (2003). Phylogenetic analyses of Cornales based on 26S rRNA and combined 26S rDNA-matK-rbcL sequence data. American Journal of Botany 90, 1357-1372.
# Setge de Sevilla

Setge de Sevilla té aquests significats:
* Setge de Sevilla (1247-1248), setge efectuat per Ferran III
* Setge de Sevilla (1369), emmarcat en la Primera Guerra de Successió castellana, entre Ferran I de Portugal i Enric II de Castella
# Duxbury

«Duxbury» té aquests significats:
* Toponímia:
** Duxbury (Massachusetts)
** Duxbury (Vermont)
* Informàtica: Duxbury (software), software especialitzat per la conversió en braille
# Svetozar Pribićević

Svetozar Pribićević (en serbi: Светозар Прибићевић; (Kostajnica, 26 d'octubre de 1875 - Praga, 15 de setembre de 1936) va ser un polític serbi de Croàcia. Va ser un personatge cabdal pel que fa a la creació de Iugoslàvia i de la seva formació com a estat centralista. Tot i així, al cap de cert temps, canvià de parer i s'oposà llavors a aquesta visió de l'estructuració del país i alhora a la dictadura del rei Alexandre. Va morir exiliat a Txecoslovàquia el 1936.
# Inhibidor de la recaptació de serotonina i noradrenalina

Els inhibidors (selectius) de la recaptació de serotonina i noradrenalina (IRSN o ISRSN) són una classe de fàrmacs antidepressius que s'usen en el tractament de la depressió major i altres trastorns anímics. De vegades s'utilitza també per tractar els trastorns d'ansietat, trastorn obsessivocompulsiu (TOC), en el trastorn per dèficit d'atenció amb hiperactivitat (TDAH), en el dolor neuropàtic crònic, en la fibromiàlgia, i per a l'alleugeriment dels símptomes de la menopausa. Els IRSN actuen augmentant els nivells de dos neurotransmissors en el cervell que se sap que tenen un paper important en l'estat d'ànim, la serotonina i la noradrenalina. Així es diferencien amb els més àmpliament utilitzats inhibidors selectius de la recaptació de serotonina (ISRS) que només actuen sobre la serotonina.

## Fàrmacs

Fàrmacs comercialitzats al mercat espanyol:
* Venlafaxina (EFG, Dislaven, Vandral, Dobupal, Zarelis)
* Duloxetina (EFG, Oxitril, Cymbalta, Dulotex, Dulvas, Xeristar)
* Desvenlafaxina (EFG, Pristiq, Exital)
* Atomoxetina (EFG, Atamax, Strattera)

## Referències

* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2024.
# William Lustig

William Lustig (Nova York, 1 de febrer de 1955) és un director de cinema i productor estatunidenc que ha treballat principalment en el gènere del cinema de terror. És el nebot de l'antic campió de pes mitjà Jake LaMotta.

## Trajectòria

Com a director de cinema, Lustig és conegut per les seves pel·lícules de terror de baix pressupost com Maníac, Vigilante, Uncle Sam i la sèrie Maniac Cop. Lustig també ha treballat com a actor interpretant petits papers en les seves pròpies pel·lícules, així com en pel·lícules de Sam Raimi, sobretot com a fake shemp a L'exèrcit de les tenebres i fent de treballador portuari a Darkman.
Des de 2009, Lustig és l'executiu en cap de Blue Underground, una empresa d'entreteniment especialitzada en l'estrena de pel·lícules fosques i pel·lícules d'explotació en DVD. També va produir una nova versió de la seva pel·lícula Maniac el 2012.

## Referències

* ↑ Lustig, William; Steve Voce Psychotronic Video, 20, Spring 1995, pàg. 52–59.
* ↑ Canby, Vincent «HOMICIDAL MANIAC» (en anglès). The New York Times, 31-01-1981. ISSN: 0362-4331.
* ↑ «NYC Horror Film Festival Announces 2009 Lineup and Lifetime Achievement Award Recipient». DreadCentral, 06-11-2009.
* ↑ «TUE., MAR. 25: WILLIAM LUSTIG INTERVIEW». [Consulta: 1r octubre 2022].
* ↑ «Interview: Bill Lustig». [Consulta: 1r octubre 2022].
* ↑ «'Maniac Cop' Sales Art Presented by Nicolas Winding Refn!». Bloody Disgusting.
# Estació d'Hargicourt-Pierrepont

L'estació d'Hargicourt-Pierrepont és una estació ferroviària situada al municipi francès d'Hargicourt, a prop de Pierrepont-sur-Avre (al departament del Somme).
És servida pels trens del TER Picardie.
| Provinença | Estació anterior | Línia | Estació següent | Destinació |
| Amiens | Moreuil | TER Picardie | Montdidier | Compiègne |
# Ierikla

Ierikla (en rus: Ерыкла) és un poble de l'óblast de Saràtov, a Rússia, segons el cens del 2021 tenia 132 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Wu Hong

    Avís: Un alt funcionari xinès de Chongqing, Wu Hong, ha protagonitzat un escàndol sexual. També amb el nom Wu Hung existeix un especialista en art xinès contemporani.
Wu Hong (en xinès simplificat: 吴宏; en xinès traditional: 吳宏; en pinyin: Wú Hóng); també conegut com a Yuandu i Zhushi, fou un pintor xinès que va viure sota la dinastia Qing. No es coneixen les dates exactes del seu naixement i de la seva mort. Se sap que fou actiu durant la segona meitat del segle xvii. Era originari de Jingxi, província de Jiangxi.
Va pintar sobretot paisatges i bambús (utilitzant tinta). Les seves obres mostren l'ús de pinzellades lliures amb un estil realista. Destaquen les seves pintures sense color. Fou un dels Vuit Mestres de Jinling (Nanjing). A part de La Roca de l'Oreneta i el llac Mochou, cal mencionar Paisatge d'hivern i Bambús a la neu. Es troben obres seves al Nationalmuseum d'Estocolm i al Museu del Palau de Pequín.

## Referències

* ↑ Font:Alliance Française)

## Bibliografia

* Dictionnaire des peintres, sculpteurs, dessinateurs et graveurs” (Dictionnaire Bénézit) d'Emmanuel Bénézit. ISBN 2700030249.

## Enllaços externs

* http://www.china-on-site.com/pages/painter/1130.php Arxivat 2013-11-02 a Wayback Machine.
* http://www.alliancefrancaise.org.hk/parolesedition/231/entre-le-17e-et-le-18e-si%C3%A8cle-en-chine-splendeur-sans-d%C3%A9cadence-histoire-dun Arxivat 2014-09-04 a Wayback Machine.
Per a aquest article s'han fet servir informacions dels articles, en llengua anglesa i francesa, de la Wikipedia dedicats a aquest artista.
# Wu Li

Wu Li (xinès simplificat: 吴历; xinès tradicional: 吳歷; pinyin: Wú Lì), també conegut com a Yu Shan, fou un pintor, músic i poeta xinès que va viure sot la dinastia Qing. Va néixer a Changsu, província de Jiangsu vers l'any 1632 i va morir el 1718. Va iniciar-se en la poesia amb Qian Qianyi. Va convertir-se al cristianisme i fou ordenat sacerdot a Macau (l'any 1688) exercint com a missions jesuïtes a Jiangsu i Xangai.
Wu Li va ser un pintor paisatgista amb un estil propi,va aprendre, juntament amb l'estudiant Wang Hui, amb els mestres Wang Shimin i Wang Jian i va ser influït per Huang Gongwang i Wang Meng. Utilitzava pinzellades seques amb colors clars. Fou especialment hàbil en l'estil arcaic “ verd i blau” inspirant-se en els mestres dels períodes Song i Yuan. Se'l considera un dels “Sis Mestres“ del període inicial Qing (col·lectiu format pels pintors anteriors amb Wang Yuanqi i Yun Shouping que també eren coneguts com els "Quatre Wang, Wu i Yun”). Entre les seves pintures destaquen: “ Paisatge amb un lletrat dins una cabana”, “Llac, cel i color de primavera” i “Núvols blancs entre muntanyes verdes”. Es troben obres seves a la Freer Gallery de Washington, al Metropolitan Museum of Art de Nova York, al Museum of Art de Cleveland, al Museu de Belles Arts de Boston, al Museu Britànic de Londres, al Museu Nacional del Palau de Taipei, al Museu del Palau de Pequín i al Museu de Xangai.

## Referències

* ↑ chinaonlinemuseum
* ↑ http://www.chinaonlinemuseum%5BEnllaç+no+actiu%5D

## Bibliografia

* Singing of the Source: Nature and God in the Poetry of the Chinese Painter Wu Li de Jonathan Chaves. ISBN 0-8248-1485-1. Pàgs. 3-20.
* Wu Li: his life, his paintings. Xiaoping Lin. East Asian Art and Archaeology, vol. 54, núm 7. Yale University, 1993.
* The Art Book of Chinese Paintings. Editorial Long River Press.
* Dictionnaire des peintres, sculpteurs, dessinateurs et graveurs (Dictionnaire Bénézit) d'Emmanuel Bénézit. ISBN 2700030249.

## Enllaços externs

* http://arts.cultural-china.com/en/77Arts7002.html Arxivat 2016-03-03 a Wayback Machine.
* http://www.chinaonlinemuseum.com/painting-wu-li.php
* http://www.metmuseum.org/toah/works-of-art/1977.81
* http://www.china-on-site.com/pages/painter/1131.php Arxivat 2013-06-13 a Wayback Machine.
# Wehnelt

Un cilindre de Wehnelt o simplement Wehnelt, és un elèctrode del conjunt d'un canó d'electrons d'alguns dispositius termionics, usats per a l'enfocament i el control del feix d'electrons. Porta el nom de Arthur Rudolph Berthold Wehnelt, un físic alemany, que el va inventar durant els anys 1902 i 1903. Els cilindres de Wehnelt es troben als canons d'electrons dels tubs de raigs catòdics, en el microscopi electrònic i en altres aplicacions on es cal enfocar un feix d'electrons.

## Estructura

Un Wehnelt té la forma d'un cilindre buit destapat. El costat inferior del cilindre té una obertura (a través del forat) situat al seu centre, amb un diàmetre que normalment oscil·la entre 200 i 1200 μm. La cara inferior del cilindre sol estar feta amb platí o làmina de tàntal.

## Operació

Un Wehnelt actua com a reixa de control i també serveix com a lent electroestàtica. Un emissor d'electrons està situat directament per sobre de l'obertura de Wehnelt i un ànode es troba a sota del Wehnelt. L'ànode està esbiaixat a una alta tensió positiva (normalment +1 a +30 kV) respecte a l'emissor per tal d'accelerar els electrons des de l'emissor cap a l'anode, creant així un feix d'electrons que passa a través de l'obertura de Wehnelt.
El Wehnelt està esbiaixat a una tensió negativa (generalment de -200V a -300V) en relació amb l'emissor, que sol ser un filament tungstè o hexaborur de lantan (LaB₆) càtode calent amb una punta en forma de "V" ("en punxa"). Aquesta tensió de biaix crea un camp electroestàtic repulsiu que suprimeix l'emissió d'electrons de la majoria de zones del càtode.
La punta de l'emissor es col·loca prop de l'obertura de Wehnelt de manera que, quan s'apliqui una tensió de biaix adequada al Wehnelt, una petita regió de la punta té un camp elèctric net (a causa tant de l'atracció dels ànodes com de la repulsió de Wehnelt) que permet l'emissió només de la zona de la punta. El voltatge de biaix de Wehnelt determina l'àrea d'emissió de la punta, que al seu torn determina tant el corrent de feix com la mida efectiva de la font d'electrons del feix.
A mesura que augmenta la tensió de polarització de Wehnelt, l'àrea emissora de la punta (i juntament amb ella, el diàmetre i el corrent del feix) disminuirà fins que es faci tan petita que el feix es quedi “pessic”. En un funcionament normal, el biaix es defineix lleugerament més positivament que el biaix de pessigada i es determina mitjançant un equilibri entre la qualitat de la biga desitjada i el corrent del feix.
El biaix de Wehnelt controla l'enfocament del feix, així com la mida efectiva de la font d'electrons, essencial per crear un feix d'electrons que s'ha de centrar en un punt molt petit (per a la microscòpia electrònica d'escaneig) o un feix molt paral·lel (per a la difracció). Tot i que es pot imaginar una font menor a un punt més petit, o un feix més paral·lel, una obertura evident és un corrent de feix total menor.

## Referències

* ↑ Fleming, Ambrose «On història i desenvolupament de la vàlvula termionica». Journal of Scientific Instruments, 11, 2, 1934, pàg. 44–49. Bibcode: ... 11 ... 44F 1934JScI ... 11 ... 44F. DOI: 10.1088 / 0950-7671 / 11/2/303.
# Hold It Against Me

"Hold It Against Me" (en català: No ho posis en contra meva) és una cançó de gèneres pop i dance-pop de la cantant Britney Spears. És el primer senzill per al sèptim àlbum d'estudi titulat Femme Fatale, i va ser escrit per Max Martin, Lukasz Gottwald, Bonnie McKee i Mathieu Jomphe i produït per Dr. Luke, Max Martin i Billboard. Va ser llançat en 11 de gener de 2011.

## Llista de cançons
### Digital download

* "Hold It Against Me" – 3:49

### UK Digital download / CD Single

* "Hold It Against Me" – 3:49
* "Hold It Against Me" (Instrumental) – 3:49

### Digital Remixes EP

* "Hold It Against Me" – 3:49
* "Hold It Against Me" (Adrian Lux & Nause Radio) – 3:05
* "Hold It Against Me" (JumpSmokers Club) – 6:02
* "Hold It Against Me" (Ocelot Club) – 6:14
* "Hold It Against Me" (Smoke 'N Mirrors Club) – 7:41
* "Hold It Against Me" (Funk Generation Radio) – 3:48
* "Hold It Against Me" (Tracy Young Ferosh Anthem Mix) – 8:38
* "Hold It Against Me" (Abe Clements Radio) – 4:02

## Referències

* ↑ «Hold It Against Me - Single by Britney Spears - Download Hold It Against Me - Single on iTunes» (en english). Apple Inc., 18-02-2011. [Consulta: 17 gener 2011].
* ↑ «Hold It Against Me - The Remixes». Apple Inc. [Consulta: 18 febrer 2011].
# Limfedema

* No s'ha de confondre amb Limfoma o Lipedema.
Un limfedema és un edema crònic, indolor, produït per una obstrucció en els canals limfàtics de l'organisme (normalment de les extremitats); pot ser primari (hereditari) o secundari en el cas de lesions o obstrucció limfàtica.
Tal situació es produeix per l'acumulació de la limfa (composta per un líquid clar ric en proteïnes i fibroblasts) en els espais intersticials (àrea existent entre les diferents cèl·lules d'un teixit), dins del teixit cel·lular subcutani.
Obeeix en general a una fallada o a una insuficiència en el sistema limfàtic, i porta com a conseqüència l'augment del volum de les extremitats, en forma completa o parcial, i la desaparició dels relleus que s'aprecien per sota de la pell. Cal vigilar estretament l'extirpació de la mama (per un tumor mamari) i limfadenectomia.

## Causes

Una acumulació de la limfa en algun punt del cos provoca un limfedema, que al seu torn pot ser primari o secundari.

### Limfedema primari

Ocorre quan el sistema de conductes i / o ganglis limfàtics d'una zona té dificultats o directament és incapaç de transportar les proteïnes grans i altres molècules per ser absorbides de nou pel sistema venós.

### Limfedema secundari

Pot ser conseqüència d'una cirurgia o un radioteràpia que hagin requerit l'extirpació o la radiació dels ganglis limfàtics, provocant una posterior anomalia en el procés de drenatge.

## Exploració física

En les primeres fases, amb edema intens que deixa fòvea; els membres acaben patint una induració edematosa crònica sense fòvea. S'ha de distingir de la insuficiència venosa crònica, que presenta hiperpigmentació, dermatitis d'estasis i varicositats superficials.

## Dades complementàries

L'ecografia i la CT o la MRI abdominal i pelviana poden identificar les lesions obstructives. La limfografia confirma el diagnòstic. Si l'edema és unilateral, s'ha de distingir de la DVT mitjançant exploracions no invasores.

## Tractament

El tractament, en el cas de les extremitats inferiors, consisteix a portar una higiene meticulosa dels peus per evitar infeccions, elevació del membre amb limfedema, i l'ús de mitges de compressió o botes de compressió pneumàtica. S'han d'evitar els diürètics per evitar una disminució del volum intravascular.

## Vegeu també

* Sistema limfàtic

## Bibliografia

* Harrison, Manual de Medicina. Editorial Mc Graw Hill

## Enllaços externs

* «Limfedema». Canal Salut. Generalitat de Catalunya.

## Referències

* ↑ «Limfedema». [Consulta: 4 octubre 2024].
# Resolució 151 del Consell de Seguretat de les Nacions Unides

La Resolució 151 del Consell de Seguretat de les Nacions Unides, aprovada per unanimitat el 23 d'agost de 1960, després d'examinar l'aplicació de la República del Txad per a ser membre de les Nacions Unides, el Consell va recomanar a l'Assemblea general que la República del Txad fos admesa.

## Vegeu també

* Llista de Resolucions del Consell de Seguretat de les Nacions Unides 101 a 200 (1943 - 1976)

## Referències

* PDF Text de la Resolució a UN.org
# Eliurus danieli

Eliurus danieli és una espècie de mamífer rosegador de la família dels nesòmids que viu a la província de Fianarantsoa. Només se'n coneixen quatre exemplars, tots capturats al Parc nacional d'Isalo. Els parents més propers d'aquesta espècie són E. majori i, particularment, E. penicillatus, que són els altres membres del grup E. majori dins d'Eliurus.
La part superior del cos és de color gris i la part inferior blanc brut. La cua és sobretot prima i blanca, amb pèls negres al centre. La llargada corporal és de 150-152 mm, la cua fa 179-195 mm, els peus inferiors 30-32 mm, les orelles 26-28 mm. Pesa 91-100 g.
Aquest tàxon fou anomenat en honor del zoòleg i catedràtic malgaix Daniel Rakotondravony.

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 98. ISBN 978-0801893049.
Espècies vivents de nesòmids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Cricetomyinae :
Delanymyinae :
Dendromurinae :
Mystromyinae :
Nesomyinae :
Petromyscinae :
Categoria :
# Sovkhózne (Simferòpol)

* Per a altres significats, vegeu «Sovkhóznoie».
Sovkhózne (en (ucraïnès): Совхозне, en rus: Совхозное, Sovkhóznoie) és un poble de la República Autònoma de Crimea, a Ucraïna, que el 2014 tenia 1.109 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22.
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Raritan (Nova Jersey)

Raritan és una població dels Estats Units a l'estat de Nova Jersey. Segons el cens del 2006 tenia 6.427 habitants.

## Demografia

Segons el cens del 2000, Raritan tenia 6.338 habitants, 2.556 habitatges, i 1.671 famílies. La densitat de població era de 1.199,6 habitants/km².
Dels 2.556 habitatges en un 30,1% hi vivien nens de menys de 18 anys, en un 51% hi vivien parelles casades, en un 10% dones solteres, i en un 34,6% no eren unitats familiars. En el 29% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,08.
Per edats la població es repartia de la següent manera: un 22,3% tenia menys de 18 anys, un 6,5% entre 18 i 24, un 35% entre 25 i 44, un 20% de 45 a 60 i un 16,2% 65 anys o més.
L'edat mediana era de 38 anys. Per cada 100 dones de 18 o més anys hi havia 91,1 homes.
La renda mediana per habitatge era de 51.122 $ i la renda mediana per família de 59.962 $. Els homes tenien una renda mediana de 46.071 $ mentre que les dones 35.704 $. La renda per capita de la població era de 26.420 $. Aproximadament el 5,5% de les famílies i el 6,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Raritan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Raritan». American Fact Finder. Oficina del Cens dels Estats Units, 12-01-2010.
# Tamri

Tamri (àrab: التامري, at-Tāmrī; amazic estàndard marroquí: ⵜⴰⵎⵔⵉ, Tamri) és una comuna rural de la prefectura d'Agadir Ida-Outanane, a la regió de Souss-Massa, al Marroc. Segons el cens de 2014 tenia una població total de 18.577 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Redmond (Utah)

Redmond és una població dels Estats Units a l'estat de Utah. Segons el cens del 2000 tenia 788 habitants.

## Demografia

Segons el cens del 2000, Redmond tenia 788 habitants, 243 habitatges, i 202 famílies. La densitat de població era de 313,7 habitants per km².
Dels 243 habitatges en un 46,9% hi vivien nens de menys de 18 anys, en un 74,9% hi vivien parelles casades, en un 5,8% dones solteres, i en un 16,5% no eren unitats familiars. En el 14,8% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,24 i el nombre mitjà de persones que vivien en cada família era de 3,64.
Per edats la població es repartia de la següent manera: un 36,4% tenia menys de 18 anys, un 9,9% entre 18 i 24, un 26% entre 25 i 44, un 17,6% de 45 a 60 i un 10% 65 anys o més.
L'edat mediana era de 28 anys. Per cada 100 dones de 18 o més anys hi havia 102 homes.
La renda mediana per habitatge era de 40.313 $ i la renda mediana per família de 41.875 $. Els homes tenien una renda mediana de 36.250 $ mentre que les dones 19.375 $. La renda per capita de la població era de 12.620 $. Entorn del 12,5% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Redmond». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Redmond». American Fact Finder. Oficina del Cens dels Estats Units, 12-01-2010.